Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву ПУ “Пчелица“, ул. џџџџџџџџџџџџџ, џџџџџџџџџџџ, који је поднет преко пуномоћника Ане Ђорђевић из џџџџџџџџ, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** захтев ПУ “Пчелица“, ул. џџџџџџџџџ, џџџџџџџџџџ, за издавање локацијских услова за доградњу објекта предшколске установе на кп.бр. 395/2 КО Владичин Хан, због неиспуњења формалних услова за даље поступање по захтеву.

**О б р а з л о ж е њ е**

Пуномоћник Ана Ђорђевић из џџџџџџџџџ, поднела је дана 24.01.2017.године захтев за издавање локацијских услова за доградњу објекта предшколске установе на кп.бр. 395/2 КО Владичин Хан.

Увидом у списе предмета утврђено је да подносилац захтева није приложио потребну документацију прописану Законом и подзаконским актима, односно није приложио следећу документацију:

* Захтев није поднет у прописаној форми и не садржи све прописане податке,
* Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015),
* Доказе о уплати такси и накнада у складу са Правилником,

Како по претходно поднетом захтеву бр. **ROP-HAN-33769-LOC-1/2016** и донетом закључку бр. 350-116/2016-04 од 21.12.2016.године нисте поднели усаглашени захтев за издавање локацијских услова у законом прописаном року, приликом подношења новог захтева по истом питању, у обавези сте да доставите сву прописану документацију и доказе о уплати такси и накнада у складу са Правилником.

С тим у вези, неопходно је да поднети захтев допуните комплетним идејним решењем са главном свеском и припадајућим пројектима за планиране радове, овлашћењем(пуномоћјем) за подношење захтева као и доказима о уплати припадајућих такси.

Документи који чине техничку документацију се могу достављати (размењивати) као један или више електронских докумената (делова).

**Текстуални део** техничке документације доставља се у .пдф формату, електронски потписан.

**Графички део** техничке документације се доставља у следећим форматима:

• .dwg или .dwf (.dwfx) који су електронски потписани, или

• .dwg или .dwf (.dwfx) који нису електронски потписани, уз обавезно достављање и документа истог садржаја у .pdf формату који је електронски потписан.

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони утврђене недостатке, надлежни орган ће поступати по том измењеном-усаглашеном захтеву, у противном, овај закључак остаје на снази, односно донеће се закључак о коначном одбацивању, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-33769-LOC-2/2017, заводни број 350-9/2017-04 дана 25.01.2017.године.**

**РУКОВОДИЛАЦ,**

**Љиљана Мујагић, дипл.просторни планер**